ພາບປະກອບຈາກສຳນັກຂ່າວສານຫວຽດນາມ
ຖະແຫຼງການຮ່ວມຂອງກອງປະຊຸມສຸດຍອດສະຫະພັນ ປາຊີຟິກ ຖືກອັດລົງໃນວັນທີ 1/7, ຢູ່ນະຄອນ Puerto Varas, ຈີເລ, ເຊິ່ງໄດ້ໃຫ້ຄຳໝັ້ນສັນຍາຊຸກຍູ້ບັນດາມາດຕະການເພີ່ມທະວີການເຕີບໂຕດ້ານເສດຖະກິດ ແລະ ພັດທະນາສັງຄົມ, ກໍ່ຄືເປີດກ້ວາງການພົວພັນຮ່ວມມືກັບ ອາຊຽນ. ກ່າວຄຳເຫັນທີ່ກອງປະຊຸມ, ທ່ານນາງປະທານາທິບໍດີ ຈີເລ Michelle Bachelet ຢັ້ງຢືນວ່າ: ຜ່ານຂໍ້ຕົກລົງການຄ້າຂອງກຸ່ມຫາກໍ່ມີຜົນສັກສິດແຕ່ວັນທີ 1/5 ຜ່ານມາ, ຍອດຜະລິດຕະພັນພາຍໃນ (GDP) ຂອງແຕ່ລະປະເທດສະມາຊິກສະຫະພັນ ປາຊີຟິກ ອາດຈະເຕີບໂຕອີກ 2% ດ້ວຍວິວັດການຫລຸດຜ່ອນພາສີສຳລັບ 92% ປະເພດສິນຄ້າໃນພາກພື້ນ. ທ່ານນາງກໍ່ຮຽກຮ້ອງເພີ່ມທະວີການລົງທຶນໃນຂົງເຂດວິທະຍາສາດ, ເຕັກໂນໂລຢີ ກໍ່ຄືສຸມໃສ່ຍົກສູງຄຸນນະພາບການສຶກສາ, ບຳລຸງສ້າງ. ທ່ານນາງ Bachelet ເນັ້ນໜັກວ່າ: ສິ່ງທ້າທາຍໃນປະຈຸບັນຂອງສະຫະພັນ ປາຊີຟິກ ແມ່ນໜູນຊ່ວຍບັນດາວິສາຫະກິດຂະໜາດນ້ອຍແຊກຊຶມຕະຫຼາດສາກົນ ແລະ ແກ້ໄຂ ສະພາບການເສດຖະກິດບໍ່ສະເໝີພາບ. ສະຫະພັນ ປາຊີຟິກ ຈະເປີດກ້ວາງການພົວພັນກັບກຸ່ມຕະຫຼາດລວມ ອາເມລິກາໃຕ້ (Mercosur) ແລະ ຕະຫຼາດບັນດາປະເທດ ອາຊີ.
(ແຫຼ່ງຄັດຈາກ VOV)